Diari Oficial de la Generalitat Valenciana


Sumari del DOGV 7066, del 12-07-2013 (2013/7117)

Notificació de la sentència dictada en el procediment ordinari número 136/2011.
-------------------------------------------------------------------------------

### Dades del document

Número de DOGV
:   7066

Data del DOGV
:   12-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7117


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 136/2011. [2013/7117]  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat a càrrec meu se seguixen les actuacions de juí ordinari 000136/2011, a instàncies de Benialu, SL, representat pel procurador Ramón Antonio Biforcos Sancho, contra Santiago Martínez Sánchez, en què, per la resolució del dia de hui, he disposat notificar la sentència dictada en les actuacions indicades al demandat, en parador desconegut, Santiago Martínez Sánchez. La sentència indicada té l'encapçalament i la part dispositiva que, literalment, són com seguix:  
«Jutjat Mercantil número 2 de València  
Juí ordinari número 000136/2011  
Sentència número 215/2013  
Magistrat jutge que la dicta: Daniel Valcarce Polanco.  
Lloc: València.  
Data: 20 de juny de 2013.  
Part demandant: Benialu, SL.  
Advocada: María Luisa Mena Durán.  
Procurador: Ramón Antonio Biforcos Sancho.  
Part demandada: Santiago Martínez Sánchez, en rebel·lia.  
Objecte del juí: societats mercantils i cooperatives.  
Dispositiva  
Estime íntegrament la demanda interposada pel procurador senyor Biforcos Sancho, en nom i representació de Benialu, SL, contra Santiago Martínez Sánchez, i, en conseqüència, condemne Santiago Martínez Sánchez a pagar a la part actora la quantitat de huit mil trenta-tres euros amb dèsset cèntims (8.033,17), més els interessos legals, amb aplicació dels interés de demora aplicable a les operacions comercials vigent en la data de l'incompliment; és aplicable al 8 per cent des del dia 15 de maig de 2010; amb condemna expressa a Santiago Martínez Sánchez a les costes causades en esta instància.  
Mode d'impugnació: un recurs d'apel·lació en el termini de 20 dies, des de la notificació d'esta resolució, davant d'este tribunal.  
Informació sobre el depòsit per a recórrer  
De conformitat amb la disposició addicional 15a de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (JJJJ 4684 RN EEEE AA) i s'ha d'indicar en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20dígits), s'ha d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el ministeri fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Així ho disposa i firma el jutge. En done fe.»  
I perquè servisca de notificació de la sentència al demandat, Santiago Martínez Sánchez, en parador desconegut, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 21 de juny de 2013.- El secretari: Jorge Víctor Iglesias de Baya.